kardosdrur/scandi-wiki huggingface dataset:
East Lothian

East Lothian, som også går under navnet Haddingtonshire er en af Skotlands kommuner. Det grænser op mod City of Edinburgh, Scottish Borders og Midlothian. Administrationscenteret er Haddington, og den største by er Musselburgh.

Grevskabet East Lothian grænser op mod Midlothian og Berwickshire.

Byer og landsbyer 

 Aberlady
 Athelstaneford
 Auldhame
 Ballencrieff
 Bara
 Belhaven
 Biel
 Bilsdean
 Bolton
 Broxburn
 Canty Bay
 Cockenzie
 Dirleton
 Drem
 Dunbar
 Dunglass
 East Fortune
 East Linton
 East Saltoun
 Elphinstone
 Fenton Barns
 Fisherrow (historisk i Midlothian)
 Garvald
 Gifford
 Gladsmuir
 Glenkinchie
 Gullane
 Haddington
 Humbie
 Innerwick
 Inveresk (historisk i Midlothian)
 Kingston
 Longniddry
 Luffness
 Macmerry
 Markle
 Monktonhall (historisk i Midlothian)
 Musselburgh (historisk i Midlothian)
 North Berwick
 Oldhamstocks
 Ormiston
 Peaston
 Pencaitland
 Phantassie
 Port Seton
 Preston
 Prestonpans
 Samuelston
 Scoughall
 Spittal
 Spott
 Stenton
 Tranent
 Tyninghame
 Wallyford (historically within Midlothian)
 West Barns
 West Saltoun
 Whitecraig (historically within Midlothian)
 Whitekirk and Tyninghame
 Whittingehame

Seværdigheder 

 Aberlady Bay
 Bass Rock
 Dirleton Castle
 Dunglass Collegiate Church
 Fa'side Castle
 Fenton Barns Retail & Leisure Village
 Hailes Castle
 Hopetoun Monument
 Lennoxlove historic house
 Longniddry Bents
 Muirfield Golf Links
 Museum of Flight, East Fortune
 North Berwick Harbour
 North Berwick Law
 Preston Mill
 Prestongrange Industrial Heritage Museum
 Scottish Seabird Centre, North Berwick
 Seacliff Beach
 Seton Collegiate Church
 Tantallon Castle
 Chesters Hill Fort
 Torness Nuclear Power Station
 Traprain Law
 Yellowcraigs

Eksterne henvisninger 

 East Lothian Courier: Den lokale avis
Grunge

Grunge er en musikgenre inden for alternativ rock inspireret af hardcore, heavy metal og indie. Genren blev en kommerciel succes sidst i 1980'erne og først i 1990'erne, og dens mainstreampopularitet toppede mellem 1992 og 1994. Bands fra byer beliggende i den nordvestlige del af USA, såsom Seattle, Washington, Olympia, Washington og Portland, Oregon skabte grunge og var skyld i populariteten blandt det bredere publikum. Genren forbindes ofte tæt med Generation X i USA, da de to begreber blev populære i samme periode. Grunge var et af de tidligste fænomener, der adskilte 90'erne fra 80'ernes popmusik.

Blandt de største grungebands hører Pearl Jam, Nirvana, Alice In Chains & Soundgarden.

I kølvandet på den nye musik opstod der en hel ungdomskultur, som havde sin egen tøjstil, typisk i form af skovmandsskjorter, Dr. Martens støvler, hullede bukser og lange kjoler. Kulturen tog afstand fra materialistiske værdier og havde meget tilfælles med hippie- og punkbevægelsen.

Grungekulturen lagde vægt på autenticitet og oprigtighed i både musik og tekst. Den udforskede ofte rå og følelsesladede temaer og afviste den overfladiskhed og kunstfærdighed, den så i almindelig underholdning. Bevægelsen udviste en generel skepsis over for autoritetspersoner, herunder politikere, virksomheder og medier. Denne følelse var almindelig blandt unge på den tid og blev afspejlet i grunge-tekster.

Eksterne henvisninger 

Rockgenrer
Indie
Punk
Sankt Lukas Kirke (Aarhus)

Sankt Lukas Kirke på Ingerslevs Boulevard i Aarhus er opført 1921-1926; krypten blev taget i brug i 1923 mens kirken blev indviet i 1926. Den er tegnet af arkitekt Anton Frederiksen og Kaj Gottlob i nysklassicistisk stil. Kirken er 48 m lang med et tårn der er 35 meter højt.

Eksterne kilder og henvisninger 
 Sankt Lukas Kirke hos KortTilKirken.dk
 Sankt Lukas Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Stift
Accademia Carrara

Accademia Carrara er et italiensk kunstmuseum og et akademi for les beaux-arts, som er beliggende i Bergamo.

Kunstgalleriets oprindelse skyldes grev Giacomo Carrara, mæcen og kunstsamler, som efterlod sin omfattende samling til byen Bergamo i slutningen af det 18. århundrede. Efter grevens død i 1796 blev hans ejendele bestyret af en udnævnt kommissær til 1858, hvorefter bystyret i Bergamo overtog det formelle tilsyn. I 1810 blev en ny bygning i nyklassisistisk stil opført baseret på et projekt af arkitekten Simone Elia, elev af Leopoldo Pollack.

Museet har fortsat udvidelsen af den faste samling såvel ved indkøb som ved donationer. I 2006 ejer museet 1.800 malerier fra 15.-19. århundrede af kunstnere som Pisanello, Botticelli, Bellini, Mantegna, Rafael, Moroni, Baschensis, Fra Galgario, Tiepolo, Canaletto og Piccio.

Ud over malerier omfatter samlingen tegninger og tryk, bronzefigurer, skulpturer, porcelæn, møbler og en samling af medaljer.

I 1793, da han første gang åbnede for offentlig adgang til sit galleri, besluttede grev Giacomo Carrara, at der skulle startes tegne- og malekurser samme sted. Dette udviklede sig til en skole, der indtil 1912 var placeret i samme bygning som kunstgalleriet, og som nu findes i sin egen bygning tæt herved. I 1988 blev skolen officielt anerkendt som akademi under navnet Accademia di Belle Arti (Les beaux-arts akademi).

I 1991 blev galleriet for moderne kunst, Galleria d'Arte Moderna e Contemporanea (GAMEC), føjet til museet. Det er placeret i en bygning, der kan findes over for den nyklassisistiske bygning, som indeholder det oprindelige galleri, i et renoveret tidligere nonnekloster. For tiden omfatter dette galleri 10 udstillingssale fordelt på tre etager. Med indkøbet af Raccolta Gianfranco e Luigia Spajani i juni 1999 omfatter den permanente samling nutidige arbejder af italienske og udenlandske kunstnere fra det 20. århundrede som: Boccioni, Balla, Morandi, Campigli, Casorati, Savinio, De Chirico, Kandinsky, Sutherland og Manzù.

Eksterne henvisninger 
Officiel hjemmeside 
GAMEC's hjemmeside 

Kunstmuseer i Italien
Sankt Pauls Kirke (Aarhus)

Sankt Pauls Kirke er en kirke i Aarhus-bydelen Frederiksbjerg på Skt. Pauls Kirkeplads i slutningen af M.P. Bruuns Gade.

Som noget ganske ualmindeligt vender klokketårnet ikke mod vest, men derimod mod nord. Dette skyldes at etatsråd M.P. Bruun, skænkede grunden til kirken under den betingelse at den vendte ansigtet mod byen.

Den er opført 1884–87 i nyromansk stil, tegnet af kongelig bygningsinspektør V.Th. Walther.

Kirken har to tårne, et højt midtskib med lidt lavere sideskibe, samt apsis. Alterbilledet stammer fra 1897 og er malet af Herman Siegumfeldt.

Siden opførelsen er der tilføjet et pulpitur (1900), to sidebygninger (1904). 1978 blev der til tilføjet et sognehus i direkte forlængelse med kirken mod syd. Sognehuset er tegnet af arkitekterne Inger og Johannes Exner, som har hentet inspiration fra Oude Kerk i Amsterdam. Denne kirke har fået påbygget en række små borgerhuse direkte op ad facaden.

Se også 
 Sct. Pauls Cantori

Kilder 
 Sankt Pauls Kirke hos danmarkskirker.natmus.dk (Danmarks Kirker, Nationalmuseet)

Eksterne henvisninger 

 Sankt Pauls Kirke hos KortTilKirken.dk

Sankt Pauls Kirke
Kirker i Århus Stift
Bern-konventionen

Bern-konventionen kan henvise til flere artikler:
Bernerkonventionen (ophavsret) – en konvention om ophavsret fra 1886
Bern-konventionen (naturbeskyttelse) – en konvention om naturbeskyttelse fra 1982
Indkøbsfri dag

Indkøbsfri dag er en dag hvor man ikke køber nogen produkter og på den måde demonstrerer imod forbrugerkulturen. 

I USA og Canada hedder dagen Buy Nothing Day og ligger på dagen efter Thanksgiving, som er en af de største indkøbsdage. I mange andre lande er det dagen efter.

Politiske mærkedage
Gåsepotentil

Gåsepotentil (Potentilla anserina), ofte skrevet gåse-potentil, er en krybende, op til 25 cm høj urt, der i Danmark vokser almindeligt f.eks. på sandstrande og ved veje.

Beskrivelse 
Gåsepotentil er en tæppedannende, lav, flerårig urt med krybende vækst. Stænglerne er først røde, men bliver senere grønne. Planten danner talrige, nedliggende og rodslående udløbere med røde stængler. Bladene er uligefinnede med mørkegrøn-grågrøn, tæt håret overside og sølvhvid underside.

Blomstringen sker i juni-august. Blomsterne sidder enkeltvis, og de er gule med 5 kronblade. Frugten består af en opsvulmet blomsterbund med små nødder (omtrent som hos Jordbær).

Rodnettet består af dybtgåede trævlerødder.

Højde x bredde og årlig tilvækst: 0,05 x 2 m (5 x 10 cm/år), heri ikke medregnet udløberne.

Voksested 
Planten er meget almindelig som vildtvoksende i Danmark, og den findes i fuld sol på fugtig bund med et højt saltindhold, dvs. på strandenge, enge, sandstrande og langs veje (vintersaltning). Desuden ses den også ved vandhuller.

På skrænterne langs Omøs kyst findes arten sammen med bl.a. agerpadderok, agersvinemælk, agertidsel, draphavre, alm. knopurt, alm. kvik, alm. røllike, fladstrået rapgræs, grå bynke, hundegræs, hvid okseøje og korbær

Kilder 

 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Gule blomster
Potentil
Bumsestilen

Bumsestilen er en dansk rap-gruppe fra Esbjerg. Gruppen vandt i 1999 DM i rap. Medlemmerne i gruppen er Thomas T (rapper), Swab (producer/DJ) & Flex (sang). Tidligere medlemmer er bl.a. Busse (rapper) og Esben (producer). "Bumsestilen" har udgivet to anmelderroste albums og har derudover bl.a. været udvalgt til ugens artist af MTV.

Live spiller de med et band bestående af fire medlemmer og har altid deres egen lydmand Minik med. De har bl.a. gjort god profil til musikshowcasen Live Camp, hvor de blev tilbudt spillejobs på bl.a. Smukfest og Nibe Festival. Har ligeledes spillet to gange til Spot Festival.

De har udgivet tre officielle musikvideoer, hvoraf en er en kortfilm instrueret af den dansk/afrikanske model Linda Tatiane, og en enkelt livevideo filmet på Tobakken i Esbjerg.

Udgivelser 
 (1998) – "Bumsestilen (Demo)"
 (2005) – "Naturligvis"
 (2010) – "Ude af trit med flokken del 1"
 (2010) – "Mens vi venter..."
 (2011) – "Skridt for skridt remix"
 (2011) – "Ude af trit med flokken del 2"
 (2011)- "Ude af trit med flokken CD-version"

Har medvirket på 
 (1997) "DM i Rap '97"
 (1998) "Mester Jacob & MC Keas – Rene Ord For Pengene"
 (1999) "DM i Rap '99"
 (2002) "Den Nye Skole"
 (2003) Swab – "Half 'n' Half"
 (2008) "Et Glimt Af Fremtiden"
 (2008) "Klaes – Dedikeret"
 (2009) "Spytbakken 2"
 (2010) "Spytbakken 4"
 (2010) "Niels Spohr – På kanten af alting"
 (2011) "Mejeriet – Spildt Mælk"
 (2012) "SPOL OP for Sorte Får Cypher #9"
 (2013) "Gråzone - Gråzone EP"
 (2013) "Supardejen - King Kong"

Referencer

Eksterne henvisninger 
 
 

Hiphopgrupper fra Danmark
Rapgrupper fra Danmark
Musikgrupper fra 1997
Sekularisme

Sekularisme er primært den opfattelse at politiske forhold bør diskuteres uafhængigt af religion. Det er således en sekularistisk holdning at stat og kirke bør adskilles til fordel for begge, idet religionerne dermed sidestilles.

Sekularismen i skolesystemet indebærer bl.a. at religionsundervisningen skal være neutralt formidlende snarere end forkyndende og at biologiundervisningen skal tage udgangspunkt i den biologiske evolutionsteori. Og forskningen bør ifølge sekularismen være metodisk uafhængig af forskernes eventuelle religiøse overbevisninger.

Filosofisk indebærer sekularismen den opfattelse at etiske og metafysiske spørgsmål kan reflekteres uafhængigt af ideen om en guddom.

Sekularismen har sin rod i renæssancen hvor objekter og principper fra specielt antikken blev udforsket empirisk og uafhængigt af kirkens dogmer. Senere tog dele af liberalismen udgangspunkt i en sekularistisk stat. Sekularismen har til en vis grad præget moderne statsopfattelser, ikke mindst i Frankrig, hvor en stærk sekularisme er grundlaget for laïcité.

Sekularisme må ikke forveksles med ateisme, idet sekularismen er fuldt foreneligt med religiøs tro. Der findes således mange religiøse sekularister. Det afgørende er at politik, etik og erkendelse anskues som uafhængigt af den religiøse tro, der regnes for et personligt spørgsmål.

Siden begyndelsen af det 21. århundrede har stadig flere sociologer, filosoffer og andre forskere tant om post-sekularisme. Betegnelsen er et udtryk for, at sekulariseringen er stoppet, og religionen vendt tilbage.

Referencer 

Ideologier
Filosofi
Videnskab
Politik og religion
Bes

Bes var i den ægyptiske mytologi en dæmonlignende dværggud. Han blev normalt afbildet med løvemanke, hale, lang penis og med tungen hængende ud af munden.
Ofte blev Bes afbildet med en skræmmende grimasse og bærende knive eller Sa-hieroglyffen for beskyttelse.

Bes´ rolle var at skræmme onde magter væk. For trods hans grumme udseende, var han en populær, venlig og beskyttende gud.
Han beskyttede især børn og gravide kvinder mod onde ånder, samt hele husstanden om natten. Især var han god til at jage slanger og andet kryb væk. På grund af denne evne, havde han derfor fast plads i den egyptiske husstand.
Derudover blev han også associeret med musik og dans.

Historie 
Bes begyndte at dukke op omkring år 2000 f.v.t Her blev han fundet afbildet på såkaldte magiske knive, brugt som symbol på beskyttelse. Eftersom Bes havde evner som beskytter ved søvn, seksualitet, svangerskab og fødsel, var han ofte at finde afbildet på senge, nakkestøtter, stole, spejle og kosmetik-krukker.

Omkring år 1000 f.v.t udviklede Bes sig. Som beskytter af små børn blev han nu også opfattet som beskytter af Horusbarnet.
I krig mod især slanger tog Bes sig af ham sammen med Thoth. På den måde blev han koblet sammen med solkulten.

Bes og Apis-kulten 
Tilbedelsen af Bes var særlig markant i Saqqara-området i 300-tallet f.v.t.
Den store religiøse begivenhed dér var den højtidelige begravelse af apistyren. Under begravelsesprocessionen
dansede der blandt andet en dværg rundt som inkarnation af Bes.
Dette fremgår af en inskrift på dværgen Djedhors sarkofag i Det Egyptiske Museum i Cairo.

Den franske arkæolog Mariette har også fundet en stor statue af Bes nær indgangen til de store Apis-tyregrave.
Statuen var placeret for at markere Bes´beskyttende tilstedeværele i området.
Denne statue kan ses på museet i Louvre i dag.

I forbindelse med Apis-helligdommen har britiske arkæologer fundet kamre der blev anvendt af troende til at sove i.
Under søvnen modtog de drømme fra Bes, som præsterne så kunne tyde. Man har også fundet falliske figurer som skulle
sikre mændenes seksuelle formåen.

Eksterne kilder/henvisninger 

 Lurker, Manfred. Ægyptiske guder og symboler 
 Hamilton, R. Det gamle Ægypten 
 Könemann. Ægypten, faraonernes verden 

Barndomsguder
Egyptiske guder
Dave Grohl

David Eric Grohl (født 14. januar 1969 i Warren, Ohio) er en amerikansk rockmusiker. Han var trommeslager i grunge-bandet Nirvana fra 1990 til bandet, efter forsanger og guitarist Kurt Cobains død, gik i opløsning i 1994. Grohl dannede bandet Foo Fighters i 1995, og i 2009 var han med til at danne Them Crooked Vultures.

Han begyndte sin musikkarriere i 1980'erne som trommeslager for adskillige bands i Washington D.C.; punkbandet Scream værende det mest påfaldende. Derfra blev han hentet til prøvespilning af Nirvana, som var på udkig efter en ny trommeslager til indspilningen af Nevermind.

I 2015 faldt Grohl af scenen under en koncert i Gøteborg og brækkede det ene ben, men insisterede på at spille koncerten færdig, siddende i en stol. Da bandet var tilbage i Gøteborg i 2018, hyrede de stuntmanden Svante Hildesson til at entre scenen som Grohl og derefter falde af scenen - igen. Derefter kom Grohl småløbende frem og kunne berolige publikum med, at han ikke havde været uheldig for anden gang.

Referencer

Eksterne henvisninger 

 
 

Guitarister fra USA
Rockmusikere fra USA
Sangere fra USA
Trommeslagere fra USA
Personer fra Ohio
Nyresten

Nyresten eller urinvejssten er sten som dannes i nyren, og omfatter sten i nyrens hulrum og i urinlederen, det man kalder de øvre urinveje.

Nyrestenssygdom kan skyldes en lang række forskellige årsager, og dermed også sygdom af meget forskellig sværhedsgrad: fra et enkelt tilfælde med en lille sten som passerer af sig selv, til livslang svær sygdom med talrige indlæggelser og risiko for nyresvigt og død. Risikoen for at få nyresten på et eller andet tidspunkt i livet er 10-15 % for mænd og 3-5 % for kvinder. Dvs. en ud af ti mænd og én ud af 20 kvinder får nyresten. Har man én gang haft nyresten, er der 50 % risiko for at danne sten igen inden for de næste 10 år. Hvis man har fået sin første sten i ung alder, er risikoen endnu højere.

Nyre- og urinvejssygdomme
Rødding Højskole

Rødding Højskole er Danmarks – og dermed verdens – ældste folkehøjskole. Den ligger i Rødding i den nordlige del af Sønderjylland. Den blev grundlagt i 1844 af Christian Flor (1790-1875). Fra begyndelsen var den en almen højskole med vægt på både uddannelse og dannelse, men den var ifølge Poul Erik Søe ikke hverken folkelig eller grundtvigsk fra starten og ville i de første år ikke have grundtvigske lærere. Så Uldum Højskole fra 1849 blev den første virkeliggørelse af Grundtvigs højskoletanke.

Ludvig Schrøder (1836-1908) var forstander 1862-1864. Efter krigen i 1864 kom Rødding under Prøjsen, og Askov Højskole oprettedes i 1865 lige nord for Kongeå-grænsen med Schrøder som forstander.
 
Appel-familien var også tæt knyttet til Rødding, hvor Erik Appel var forstander efter genforeningen 1920 til 1926. Arkitekten Fredrik Appel tegnede en ny hovedbygning 1920.

Ved 150-års jubilæet udkom bogen Käthe Z.S. Pedersen & John Pedersen: Rødding Højskole 1844-1994 (Rødding 1994).

Mads og Anja Rykind-Eriksen tiltrådte som forstanderpar den 1. marts 2007 og gør Rødding Højskole til en almen højskole. I november 2019 fejrede højskolen sit 175-års jubilæum.

Noter

Eksterne kilder/henvisninger 
 Rødding Højskole – Officiel hjemmeside

Folkehøjskoler i Danmark
Uddannelsesinstitutioner i Sønderjylland (i Danmark)
Bygninger, konstruktioner og anlæg i Vejen Kommune
Etableret i 1844
Rødding (Vejen Kommune)
Kelly Clarkson

Kelly Brianne Clarkson (født 24. april 1982) er en Grammy Award-vindende amerikansk pop- og rocksanger og sangskriver. Clarkson blev kendt da hun medvirkede i reality tv-showet American Idol, og vandt konkurrencen i 2002.

Gift med manager Brandon Blackstock.

Hendes første album, Thankful, blev kort efter udgivet, og var en stor succes i starten. De sidste singler fra albummet klarede sig ikke særlig godt, og mange troede at Clarksons karriere var slut. Men i 2004 udgav hun albummet Breakaway, som viste sig at blive en endnu større succes end Thankful. Clarksons tredje album, My December udkommer den 26. juni 2007 Albummet var ikke en så stor succes, og hendes store sommer stadion tourne blev aflyst. Hendes fjerde album All I Ever Wanted udkom i marts 2009. All I Ever Wanted er blevet en stor succes i USA og i UK. I 2018 er hun coach i sæson 14 af The Voice USA.

Diskografi

Album 
 Thankful (2003)
 Breakaway (2004)
 My December (2007)
 All I Ever Wanted (2009)
 Stronger (2011)
 Wrapped in Red (2013)
 Piece by Piece (2015)
 Meaning of Life (2017)
 When Christmas Comes Around... (2021)

Singler 
 A Moment Like This 2002
 Miss Independent 2003
 Low 2003
 The Trouble with Love Is 2004
 Breakaway 2004 (Europæisk re-release 2006)
 Since U Been Gone 2004
 Behind These Hazel Eyes 2005
 Because of You 2005
 Walk Away 2006
 Never Again 2007
 Sober 2007
 My Life Would Suck Without You 2009
 I Do Not Hook Up 2009
 Already Gone 2009
 Stronger (What Doesn't Kill You) 2012

Eksterne henvisninger 

 
 
 

Sangere fra USA
Deltagere i American Idol
Odder Højskole

Odder Højskole er en dansk grundtvigsk folkehøjskole, beliggende i Odder i Østjylland. Den blev grundlagt i 1889. Skolen har plads til ca. 100 elever og tilbyder 80 forskellige fag. Nuværende forstander er Ingeborg Svennevig, ansat i 2022 fra en stilling som direktør for De kulturhistoriske museer i Holstebro. Ingeborg Svennevig afløste Søren Winther Larsen, som havde været forstander på højskolen i 27 år. 
Højskolen uddeler hvert år højskolekulturprisen Den Gyldne Grundtvig.

Eksterne henvisninger 

Odder Højskole

Folkehøjskoler i Danmark
Højskole
Etableret i 1889
Krogerup Højskole

Krogerup Højskole er en dansk folkehøjskole, beliggende i Humlebæk.

Skolens hovedbygning er en tidligere herregård, der var ejet af Constantin Brun. Hans efterkommere måtte afhænde bygningerne til staten i 1939 på grund af gæld. Under Anden Verdenskrig benyttede besættelsesmagten bygningerne.

Højskolen blev grundlagt i 1946 med et humanistisk, europæisk og demokratidannende sigte, der var usædvanligt i højskolemiljøet på den tid. Skolens forstander de første ti år var teologen og politikeren Hal Koch. Nuværende forstander er Rasmus Meyer. Bestyrelsesformand er Alfred Josefsen; før ham var Simon Emil Ammitzbøll formand.

Hvert år uddeler Krogerup Højskole en Hal Koch Pris.

Forstandere 
 1946 Hal Koch
 1956 Harald Engberg-Pedersen (1916-2010)
 1966 K.E. Larsen
 1982 Søren Bald
 2002 Mette Geil
 2005 Erik Boel
 2008 Rikke Forchhammer, stoppede 31. juli 2018
 2018 Rasmus Meyer, tiltrådte 1. august 2018

Kilder

Ekstern henvisning 
 Krogerup Højskole

Folkehøjskoler i Danmark
Humlebæk
Etableret i 1946
Uden en trævl

Uden en trævl er en dansk erotisk film fra 1968, instrueret af Annelise Meineche, baseret på Jens Bjørneboes roman Uten en tråd.

Medvirkende
 Anne Grete Nissen
Ib Mossin
Niels Borksand
John Martinus
Søren Strømberg
Bjørn Spiro

Eksterne henvisninger 
 

Danske film fra 1968
Rapportpigen

Rapportpigen er en dansk film fra 1974, skrevet og instrueret af Knud Leif Thomsen.

Medvirkende

Lise-Lotte Norup
Kirsten Rolffes
Claus Nissen
Søren Strømberg

Eksterne henvisninger
 

Danske film fra 1974
Film instrueret af Knud Leif Thomsen
Odette Hallowes

Odette Hallowes (født 28. april 1912 i Frankrig, død 13. marts 1995 i England) var en fransk-født britisk hemmelig agent under 2. verdenskrig.

I 1931 giftede hun sig med en englænder, flyttede til England og blev mor til tre døtre. Under 2. verdenskrig indgik hun i First Aid Nursing Yeomanry som sygeplejerske.

Hun fik sin uddannelse hos Special Operations Executive og blev sendt til Frankrig for at samarbejde med den franske, underjordiske modstandsbevægelse. Hun ankom til Cannes i oktober 1942 ved om natten at sejle over den Engelske Kanal i en lille båd.

Odette Hallowes blev taget til fange af Gestapo; hun blev forrådt af en tysk oberst, der angav at ville desertere.. Hun blev torteret i det ukendte fængsel Fresnes i Paris. Odette blev dømt til døden og sendt videre til koncentrationslejren Ravensbrück. Her overlevede hun dog krigen og blev i 1946 belønnet med George Cross.

Referencer 

Personer fra England
Sygeplejersker
Briter i 2. verdenskrig
Franskmænd i 2. verdenskrig
Kvinder i 2. verdenskrig
Special Operations Executive